JY LEES NOU Cannes se rooitapyt: Gryshare kraai koning én nog tendense
Andie MacDowell het haar pragtige gryslokke op die rooitapyt vertoon. FOTO Instagram / Andie MacDowell.
Gryshare, opstyle, 'n glansende vel en pienk oogskadu kraai koning.
Ons is baie bly dat die gesogte Cannes-rolprentfees het wel die jaar plaasgevind het. Die mode- en skoonheidsvoorkomste op die rooi tapyt maak ons só opgewonde. En dit herinner ons dat ons in moeilike tye nie moet vergeet om nogsteeds te droom nie.
Daar is hope inspirasie rondom ons, wat ons wêreld inkleur, ons hoop gee en ons met sterre in ons oë laat.
Dié voorkomste het beslis ons oog gevang:
Bekendes was nie bang om hul natuurlike gryshare te wys nie. Andie MacDowell se ikoniese krulle het haar algehele haarvoorkoms mooi gekomplementeer.
Glans tot die mag tien
Wat is dan nou meer gepas as 'n glansende vel tydens die Europese somer met die Franse Riviera in die agtergrond? 'n Glansende gelaat skep 'n jeugdige voorkoms. Maar onthou, die geheim is om 'n gesonde vel te prioritiseer om dié skoonheidsgier baas te raak. Lees meer hier.
Pragtige skakerings van pienk
Die aktrise Jessica Chastain wys dat jy skakerings van dieselfde kleur op beide jou oë én lippe kan dra. Die pienk lyk treffend by haar mooi rooi lokke. Die Belgiese sanger en Chanel-ambassadeur, Angèle van Laeken, se blosser en lipstiffie met subtiele skakerings van pienk lyk pragtig by haar ligte gelaat.
Opstyle met romantiese krulle en krulle wat aan die 1920's herinner was orals op die rooi tapyt gewaar. Met die warm somerweer maak dit natuurlik sin dat opstyle so gewild was.
Lippe in helder skakerings van rooi, donker rooi en koraal het die kollig gesteel. Wat is dan nou mooier as helder lippe om jou voorkoms af te rond?